कायस्थ समाज का परिचय सम्मेलन 10 जनवरी को भोपाल में
गुना |अखिल भारतीय कायस्थ महासभा द्वारा 10 जनवरी को भोपाल में समाज का निशुल्क कायस्थ युवक-युवती, विधवा, विधुर, विकलांग, तलाकशुदा का परिचय सम्मेलन आयोजित किया जाएगा। सम्मेलन सुबह 10 बजे से कायस्थ समाज की प्राचीन धरोहर नेवरी मंदिर लालघाटी पर होगा। सम्मेलन शाम 5 बजे तक और कायस्थ समागम जनप्रतिनिधि समाज एवं सांस्कृतिक कार्यक्रम शाम 6 बजे से आयोजित किया जाएगा। इसमें सभी चित्रांश बंधु सपरिवार सहित शामिल होंगे। समाजजनों से 30 दिसंबर तक अपने बायोडाटा चित्रांश पत्रिका में निशुल्क प्रकाश के लिए आमंत्रित किए गए हैं। ज्यादा जानकारी जिला महासभा के सचिव अतुल श्रीवास्तव से ली जा सकती है।
hin_Deva hin_Deva